MINT ดีด 2% ลุ้น Q1 สดใส “โรงแรม-ร้านอาหาร” โดดเด่น โบรกชูเป้า 40.50 บาท
MINT ลุ้นผลประกอบการปี 66 เติบโตแกร่ง หลังรายได้ในต่างประเทศฟื้นตัวได้เร็วกว่ากลุ่ม ทั้งโรงแรมและร้านอาหาร เชื่อไตรมาส 1/66 โดดเด่น บล.ทรีนีตี้ แนะนํา “ซื้อ” ราคาเป้าหมาย 40.50 บาท
MINT ลุ้นผลประกอบการปี 66 เติบโตแกร่ง หลังรายได้ในต่างประเทศฟื้นตัวได้เร็วกว่ากลุ่ม ทั้งโรงแรมและร้านอาหาร เชื่อไตรมาส 1/66 โดดเด่น บล.ทรีนีตี้ แนะนํา “ซื้อ” ราคาเป้าหมาย 40.50 บาท
7 มี.ค. 2566

ผู้สื่อข่าวรายงานว่า วันนี้ (7 มี.ค. 66) ราคาหุ้น บริษัท ไมเนอร์ อินเตอร์เนชั่นแนล จำกัด (มหาชน) หรือ MINT ล่าสุด ณ เวลา 10:14 น. อยู่ที่ระดับ 34.00 บาท บวก 0.75 บาท หรือ 2.26% สูงสุดที่ระดับ 34.00 บาท ต่ำสุดที่ระดับ 33.75 บาท ด้วยมูลค่าการซื้อขาย 60.98 ล้านบาท

บล.ทรีนีตี้ ระบุว่า มีมุมมองเชิงบวกโดยคาดว่าไตรมาส 1/66 จะมีผลประกอบการที่โดดเด่นกว่าไตรมาส 1 ของปีอื่นๆ กลุ่มร้านอาหารคาดเห็นการฟื้นตัวที่โดดเด่นจากประเทศจีน หลังจากยกเลิกนโยบาย Zero-COVID
สำหรับกลุ่มโรงแรม คาดผลประกอบการโรงแรมในยุโรปยังมีผลประกอบการดีต่อเนื่อง แม้ว่าในไตรมาส 1 จะเริ่มเข้าช่วง Low Season แต่คาดว่าจะเป็นไตรมาส 1 ที่ดีกว่าปีอื่นๆ จากการกลับมาจัดกิจกรรม Trade Fair และ Business Travel ที่เป็นกลุ่มที่มีความ Sensitive ต่อราคาต่ำกว่ากลุ่ม Leisure
ขณะที่กลุ่มร้านอาหาร ตั้งเป้าขยายจำนวน Outlet จาก 2,530 สาขา เป็น 3,400 สาขาภายในปี 2568 และสัดส่วนรายได้จาก 22% ของรายได้รวม ในปี 2565 สู่ระดับ 25% ของรายได้รวมในปี 2568
ทั้งนี้ ยังคงคำแนะนํา “ซื้อ” ที่ราคาเป้าหมาย 40.50 บาท จากการอิงผลประกอบการปี 2566 เนื่องจาก MINT มีการกระจายรายได้ในต่างประเทศทั่วโลกสามารถฟื้นตัวได้เร็วกว่ากลุ่ม